ผู้สนับสนุน.. การลงทุนในอสังหาริมทรัพย์ สามารถสร้างผลตอบแทนได้อย่างไร?
หลายคนคุ้นเคยกับการลงทุน แต่หลายคนอาจยังไม่คุ้นเคยกับการลงทุนในอสังหาริมทรัพย์ การลงทุนในอสังหาริมทรัพย์ เช่น คอนโด สามารถสร้างผลตอบแทนได้อย่างไร?  ลงทุนแมนจะเล่าให้ฟัง
23 ก.พ. 2562

ผู้สนับสนุน..
หลายคนคุ้นเคยกับการลงทุน
แต่หลายคนอาจยังไม่คุ้นเคยกับการลงทุนในอสังหาริมทรัพย์
การลงทุนในอสังหาริมทรัพย์ เช่น คอนโด
สามารถสร้างผลตอบแทนได้อย่างไร?
ลงทุนแมนจะเล่าให้ฟัง
การลงทุนที่เรามักได้ยินกันอยู่บ่อยๆ
จะมีอยู่ 3 ประเภท
ประเภทแรก คือ พันธบัตร
เป็นการลงทุนที่เหมาะกับคนที่ไม่อยากแบกรับความเสี่ยง เพราะถึงผลตอบแทนที่ได้อาจจะไม่มาก แต่ก็ถือว่ามีความมั่นคง เพราะมีความผันผวนต่ำ
ประเภทที่สอง คือ หุ้น
ที่เรามีโอกาสได้รับผลตอบแทนมากขึ้น แต่ก็จะมีความผันผวนที่สูงขึ้นตามด้วยเช่นกัน
ส่วนประเภทสุดท้าย คือ อสังหาริมทรัพย์
จะมีความแตกต่างจากการลงทุนใน 2 ประเภทแรก คือ เราจะได้ครอบครองสินทรัพย์ที่มีตัวตนและจับต้องได้ ซึ่งการลงทุนในคอนโด ก็จัดอยู่ในประเภทนี้
ส่วนการสร้างผลตอบแทนจากการลงทุนในอสังหาริมทรัพย์ สามารถทำได้ 2 รูปแบบ
แบบแรก คือ ผลตอบแทนจากการปล่อยเช่า หรือที่เรียกกันว่า Rental Yield
สามารถคำนวณได้จาก
นำรายได้ค่าเช่าหลังหักค่าใช้จ่ายต่างๆ แล้ว มาหารด้วยราคาที่เราซื้อ
แบบที่ 2 คือ ผลตอบแทนจากการขายต่อในราคาที่สูงกว่าที่ซื้อ หรือ Capital Gain
สามารถคำนวณได้จาก
นำส่วนต่างของราคาจากการขายหลังหักค่าใช้จ่ายต่างๆ แล้ว มาหารด้วยราคาที่เราซื้อ
ตัวอย่างการคำนวณ Rental Yield
สมมติว่า
เราซื้อคอนโดมาในราคา 6 ล้านบาท
ปล่อยเช่าได้ 22,000 บาทต่อเดือน หรือ 264,000 บาทต่อปี
หักค่าส่วนกลาง 24,000 บาทต่อปี
หลังหักค่าส่วนกลางแล้ว รายได้จะอยู่ที่ 240,000 บาทต่อปี
เมื่อนำมาหารด้วยราคาคอนโด
Rental Yield ก็จะเท่ากับ 4% ต่อปี
ตัวอย่างการคำนวณ Capital Gain
ด้วยตัวอย่างเดิม
ถ้าเราซื้อคอนโดตอนนี้ราคา 6 ล้านบาท
สมมติ ผ่านไป 5 ปี คอนโดที่เรามีมูลค่ามากขึ้นเป็น 7.5 ล้านบาท
ด้วยส่วนต่าง 1.5 ล้านบาท เมื่อนำไปหารด้วยราคา 6 ล้านบาท แล้วเฉลี่ยเป็นต่อปี
Capital Gain ก็จะอยู่ที่ประมาณ 5% ต่อปี
ทั้งนี้ อัตราผลตอบแทน Rental Yield และ Capital Gain เป็นการยกตัวอย่างเพื่อให้เห็นภาพมากขึ้น
ในสถานการณ์จริง อัตราผลตอบแทนอาจสูงขึ้นหรือต่ำกว่านี้ ขึ้นอยู่กับหลายปัจจัย เช่น ความต้องการของผู้เช่าและทำเลของคอนโด
9-10 มี.ค. นี้ พบกับงาน XT Extend Your Deal ที่ Sales Gallery XT Phayathai
คอนโดแต่งครบ เริ่ม 5.59 ล้าน*
พร้อมรับส่วนลดสูงสุด 1,000,000 บาท*
ชมข้อมูลโครงการได้ที่: